《日苦短辞九章》
元代·贝琼

日苦短，夜何长，蟋蟀悲鸣在北堂。白露下，河汉明，黄姑织女东西望。

抚云和，荐清觞，同心胡为各一方。麟有趾，凤有章，苍姬感之国乃昌。

世之微，佞为良，铅利一割投干将。悦巧辞，隳大防，蟾蜍食桂廱毙桑。

圣去鲁，轲游梁，道既枘凿徒伥伥。昔少壮，今老苍，朝荣暮歇同舜英。

胡不归，阻异乡，孰假以翼今高翔。

作者简介：贝琼(1314～1379）初名阙，字廷臣，一字廷琚、仲琚，又字廷珍，别号清江。约生于元成宗大德初，卒于明太祖洪武十二年，年八十余岁。贝琼从杨维桢学诗，取其长而去其短；其诗论推崇盛唐而不取法宋代熙宁、元丰诸家。文章冲融和雅，诗风温厚之中自然高秀，足以领袖一时。著有《中星考》、《清江贝先生集》、《清江稿》、《云间集》等。